open-index/open-wikipedia-markdown huggingface dataset:
Ανδριόσαρχος

Ο **Ανδριόσαρχος** (*andrewsarchus*) ήταν σαρκοβόρο θηλαστικό που έζησε κατά την Ηώκαινη περίοδο, πριν από 45-36 εκατομμύρια χρόνια, στη σημερινή Μογγολία. Ανακαλύφτηκε το 1923 από τον Ρόι Τσάπμαν Άντριους, από τον οποίο πήρε και το όνομα του. Γνωρίζουμε πολύ λίγα για αυτό το θηρίο, καθώς το μόνο γνωστό μέρος του ζώου είναι το κρανίο του με μήκος 83 και πλάτος 56 εκατοστών. Το όνομα του σημαίνει κυρίαρχος του Άντριους απο την αρχαία ελληνική λέξη άρχω, και η επιστημονική του ονομασία είναι Ανδριόσαρχος ο Μογγολικός.

## Περιγραφή
εναλλ.=|αριστερά|μικρογραφία|300x300εσ|Σύγχρονη αναπαράσταση του θηλαστικού
Το κρανίο και τα δόντια του Ανδριόσαρχου ήταν σχεδιασμένα για να συνθλίβουν κόκαλα και όστρακα. Λόγω της έλλειψης ευρημάτων δεν μπορούμε να υπολογίσουμε με ακρίβεια το ολικό μήκος και βάρος του ζώου. Οι υπολογισμοί κυμαίνονται από 5 έως και 8 μέτρα σε μήκος και ύψος 1.80 στους ώμους, και βάρος 700-1.000 κιλά. Για να υποστηρίξει τις τεράστιες σιαγόνες του πιθανότατα είχε ένα είδος καμπούρας πάνω στην πλάτη του. Η διατροφή του είναι άγνωστη. Πιθανότητα τρεφόταν με πτώματα γιγάντιων χορτοφάγων ή με οστρακοειδή που έβρισκε κοντά στις ακτές. Οι πιο σύγχρονοι υπολογισμοί τοποθετούν τον Ανδριόσαρχο στα 3,5 μέτρα μήκος. Μέχρι πρόσφατα ο Ανδριόσαρχος θεωρούνταν το μεγαλύτερο χερσαίο σαρκοβόρο θηλαστικό με μοναδικούς ανταγωνιστές του την γιγάντια αρκούδα Αρκτοθήριο με μήκος  4 μέτρα και βάρος 700-1750 κιλά και τη Βραχυπρόσωπη αρκούδα με μήκος 3 μέτρα και βάρος 500-1000 κιλά.

## Ταξινόμηση

Αρχικά ο Ανδριόσαρχος θεωρούνταν πρόγονος των σημερινών λύκων και υαινών, παρόλα αυτά αργότερα κατατάχθηκε στην κατηγορία των Μεσονυχίδων, αλλά πρόσφατες αναλύσεις και έρευνες του κρανίου του δείχνουν ότι ήταν πρόγονος των Εντελόδοντων. Έτσι πιθανότατα ο Ανδριόσαρχος είχε στα πόδια του οπλές αντί για νύχια. Συνεπώς οι σημερινοί του συγγενείς είναι οι φάλαινες, οι ιπποπόταμοι και οι χοίροι.

Κατηγορία:Θηλαστικά της Ασίας
Κατηγορία:Προϊστορικά θηλαστικά
Κατηγορία:Εξαφανισμένα ζώα
Κάρολος Φρειδερίκος του Χοεντσόλερν

Ο **Κάρολος Φρειδερίκος** (γερμ. *Karl Friedrich*, γενν. 20 Απριλίου 1952) από τον Οίκο του Χοεντσόλερν-Ζίγκμαρινγκεν είναι πρίγκιπας του Χοεντσόλερν (από το 2010).

## Βιογραφία
Είναι ο πρωτότοκος γιος του Φρειδερίκου Γουλιέλμου, πρίγκιπα του Χοεντσόλερν και της Μαργαρίτας, κόρης του Καρόλου, πρίγκιπα του Λάινινγκεν.

## Οικογένεια
Νυμφεύτηκε το 1985 την Αλεξάνδρα, κόρη του Κλήμεντου Αντωνίου Σενκ, κόμη του Στάουφενμπεργκ και έχει τέκνα:
* Αλέξανδρος γενν. 1987
* Φιλίππα γενν. 1988
* Φλαμίνια γενν. 1992
* Αντωνία γενν. 1995

## Πηγές
* Karl Friedrich of Hohenzollern: „Radu Duda's Hohenzollern title is a farce“ Archived 12 June 2009 at the Wayback Machine., Cotidianul, 10 June 2009

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Ρουκμπάν

To **Ρουκμπάν** (الركبان) είναι μια άγονη απομακρυσμένη περιοχή στα βορειοανατολικά της Ιορδανίας, κοντά στα κοινά σύνορα με τη Συρία και το Ιράκ. Ο καταυλισμός Ρουκμπάν βρίσκεται κατά μήκος της αποστρατιωτικοποιημένης λωρίδας γης μεταξύ της Ιορδανίας και της Συρίας. Οι πρόσφυγες που προέρχονται από το Ρουκμπάν αρνήθηκαν την είσοδο από την Ιορδανία, επικαλούμενοι ανησυχίες σχετικά με την ασφάλεια τους λόγο κρυφών πυρήνων του Ισλαμικού Κράτους. Η περιοχή στην επικράτεια της Συρίας έγινε de facto στρατόπεδο προσφύγων, γεγονός το οποίο επέσυρε έντονη κριτική και καταδίκη στην Ιορδανία από το Παρατηρητήριο Ανθρωπίνων Δικαιωμάτων το 2015.

## Παραπομπές


Κατηγορία:Γεωγραφία της Ιορδανίας
Διοργανώσεις Ε.Π.Σ. Ηλείας 1993–94

Για την περίοδο 1993-94, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλήτρια αναδείχθηκε η Π.Α.Ε Πύργος η οποία κέρδισε την άνοδο στην Δ εθνική.

## Πρωτάθλημα

Η περίοδος 1993-94 ήταν η 25η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 18 ομάδες.

### Β κατηγορία
Στην Β κατηγορία μετείχαν 42 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

### Γ κατηγορία
Στην Γ κατηγορία μετείχαν 25 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

## Κύπελλο Ηλείας
**Τελικός**

10 Φεβρουαρίου 1994 **[[Α.Ο. Πύργος|Π.Α.Ε Πύργος]]** - **Λευκός Αστέρας Σκουροχωρίου** 2-1 παράταση (1-1) - εθνικό στάδιο Πύργου -

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1993-1994
Κατηγορία:Εγχώρια ποδοσφαιρικά κύπελλα 1993-1994
Ελληνική Παραγωγή

Η **Ελληνική Παραγωγή - Συμβούλιο Βιομηχανιών για την Ανάπτυξη**, είναι ένας βιομηχανικός φορέας και προσδιορίζεται ως αστική μη κερδοσκοπική εταιρία. Ιδρύθηκε στις 5 Απριλίου 2017 στην Αθήνα και ο σκοπός της είναι η επανασυσπείρωση της παραδοσιακής «βιομηχανίας» στην Ελλάδα, μετά από πρωτοβουλία ενός αριθμού βιομηχάνων και βιομηχανικών συνδέσμων.

## Ιστορικό
Το 2007 με τη μετονομασία του ΣΕΒ, από «Σύνδεσμος Ελληνικών Βιομηχανιών» σε «Σύνδεσμο Επιχειρήσεων και Βιομηχανιών», έγινε ένα άνοιγμα του Συνδέσμου και σε άλλους επιχειρηματικούς κλάδους, που τελικά, σύμφωνα με ορισμένους βιομηχάνους, οδήγησε σε μια «διάθλαση» των ενδιαφερόντων του. Έτσι, μια ομάδα μικρών, μεσαίων και μεγάλων βιομηχανικών επιχειρήσεων, καθώς και βιομηχανικών συνδέσμων της χώρας, προχώρησε σε μια συλλογική πρωτοβουλία για την ενδυνάμωση του ρόλου της μεταποιητικής βιομηχανίας, συμπεριλαμβανομένου και του πρωτογενούς τομέα, καθώς και όλων των συνδεδεμένων αλυσίδων αξίας με απώτερο στόχο την ανάπτυξη της ελληνικής οικονομίας.

### Σκοπός
Ο κυρίαρχος στόχος της «Ελληνική Παραγωγή» είναι η ανάδειξη και η ανάπτυξη μιας ανταγωνιστικής βιομηχανίας, που διασφαλίζει ισχυρή και βιώσιμη οικονομία, δημιουργία ποιοτικών θέσεων εργασίας, ισόρροπη ανάπτυξη, εξωστρέφεια και προστασία του περιβάλλοντος και, την προώθηση της τεχνολογικής προόδου και της καινοτομίας.

## Μέλη
Στις 11 Ιανουαρίου 2018 προσχώρησαν νέα μέλη και από τα 12 μέλη που αριθμούσε κατά την ίδρυσή της τον Απρίλιο του 2017, αυξάνοντας τον αριθμό στα 41 μέλη. Στις 2 Μαΐου η «Ελληνική Παραγωγή» πραγματοποίησε την πρώτη της ετήσια γενική συνέλευση απο την οποία αναδείχθηκε και το νέο 15μελές διοικητικό της συμβούλιο, το οποίο αμέσως μετά ενέκρινε το αίτημα συμμετοχής 12 νέων εταιρειών ως συνδεδεμένων μελών, και έτσι ο φορέας συνολικά αριθμεί πλέον 53 μέλη. 

### Διοικητικό Συμβούλιο

Η σύνθεση του συμβουλίου, με αλφαβητική σειρά είναι η ακόλουθη:

## Εξωτερικοί σύνδεσμοι
https://hellenicproduction.org/ Επίσημη ιστοσελίδα

## Παραπομπές


Επιχειρησεων Βιομηχανιων
Κατηγορία:Βιομηχανία στην Ελλάδα
Κατηγορία:Έλληνες επιχειρηματίες
Έξοδο

Στη λογιστική, **έξοδο** είναι μια εκροή χρημάτων ή άλλων πολύτιμων περιουσιακών στοιχείων από ένα πρόσωπο ή εταιρεία σε ένα άλλο πρόσωπο ή εταιρεία. Με την ευρεία έννοια του όρου έξοδο ή **δαπάνη** είναι μια εκροή χρημάτων από ένα πρόσωπο σε ένα άλλο πρόσωπο ή όμιλο για την πληρωμή ενός αγαθού ή υπηρεσίας ή άλλου κόστους.

## Δείτε επίσης
* Έσοδο

## Παραπομπές


Κατηγορία:Χρηματοοικονομικά
Ρωσική γλώσσα στη Λετονία

μικρογραφία|300x300εσ|Ποσοστό των ομιλητών της ρωσικής γλώσσας στη Λετονία ανά περιοχή, απογραφή του 2011
Η **ρωσική γλώσσα στη Λετονία** είναι η δεύτερη μεγαλύτερη γλώσσα που ομιλείται σπίτι (37.2% στην απογραφή του 2011) και το 27.0% του πληθυσμού είναι εθνοτικοί Ρώσοι.

## Ιστορία και κατανομή
δεξιά|μικρογραφία|300x300εσ|Ρωσικό Θέατρο στη Ρίγα (κτίριο της πρώην ρωσικής εμπορικής εταιρείας "Ουλιέι"))
Πριν από τον Β΄ Παγκόσμιο Πόλεμο, το ποσοστό των μη Λετονών ήταν περίπου 25%, ενώ οι Ρώσοι ήταν η μεγαλύτερη μειονότητα με ποσοστό 10.6%. το ποσοστό των Ρώσων αυξήθηκε απότομα μετά την Σοβιετική κατοχή φτάνοντας το 34% το 1989 και εισήχθησαν νέες, προηγουμένως άγνωστες ομάδες, όπως οι ρωσόφωνοι Ουκρανοί (3.5%). Στην απογραφή του 1925 τα ρωσικά αναφέρθηκε ως οικογενειακή γλώσσα του 14% των κατοίκων. Ένα μικρό ποσοστό των ομιλητών της γλώσσας δεν ήταν Ρώσοι και αντίστροφα ένα μικρό ποσοστό Ρώσων χρησιμοποίησε μια άλλη γλώσσα στην οικογένεια, το οποίο αποδόθηκε σε μικτούς γάμους, το ότι ζούσαν σε περιοχή με άλλη γλώσσα πλειοψηφίας και, στην περίπτωση των ομιλητών των ρωσικών, στις πολιτικές εκρωσισμού της Ρωσικής Αυτοκρατορίας. Στην απογραφή του 1930 τα ρωσικά αναφέρθηκε ως η οικογενειακή γλώσσα του 13% των κατοίκων. Το 1970 τα ρωσικά ήταν η μητρική γλώσσα του 36% των κατοίκων, συμπεριλαμβανομένου του 6% του συνολικού πληθυσμού που δεν ήταν Ρώσοι, και ως δεύτερη γλώσσα του 31% των κατοίκων. Το 1989 η ρωσική ήταν η μητρική γλώσσα του 42% του πληθυσμού, συμπεριλαμβανομένου του 8% των μη Ρώσων, και το 39% την μιλούσε άπταιστα ως ξένη γλώσσα. Το 2000 τα ρωσικά ήταν η μητρική γλώσσα του 37,5% των κατοίκων και από το 43,7% ως δεύτερη γλώσσα. Κατά την απογραφή του 2011, το 37,2% του πληθυσμού ανέφερε τη ρωσική ως τη κύρια γλώσσα που ομιλείται στο σπίτι. Μια έρευνα του 2009 διαπίστωσε ότι η συνολική γνώση της ρωσικής ως δεύτερης γλώσσας μειώνεται καθώς χάνεται η δημοτικότητά της μεταξύ των νέων, ειδικά σε περιοχές με πολύ μεγάλη λετονική πλειοψηφία. Το 2012, διεξήχθη συνταγματικό δημοψήφισμα με ερώτημα τα ρωσικά να γίνουν δεύτερη επίσημη γλώσσα της χώρας, το οποίο απορρίφθηκε από το 74.8% των ψηφοφόρων.

## Δείτε επίσης
* Γλωσσική πολιτική της Λετονίας

## Παραπομπές


## Εξωτερικοί σύνδεσμοι
* Russian in Latvia // Euromosaic III pp. 184-188

Κατηγορία:Γλώσσες της Λετονίας
Βιορίκα Νταντσίλα

Η **Βιορίκα Νταντσίλα** (Vasilica Viorica Dăncilă, 16 Δεκεμβρίου 1963-) είναι Ρουμάνα πολιτικός, αρχηγός του Σοσιαλδημοκρατικού Κόμματος , η οποία ήταν πρωθυπουργός από τις 29 Ιανουαρίου 2018 ως τις 4 Νοεμβρίου 2019.

Γεννήθηκε στο Ροσιόρι ντε Βέντε και έγινε η πρώτη γυναίκα στο πρωθυπουργικό αξίωμα στην ιστορία της χώρας της.
Το 2014 εξελέγη μέλος του Ευρωπαϊκού Κοινοβουλίου με το Σοσιαλδημοκρατικό Κόμμα. Από το 2015 είναι πρόεδρος του Σοσιαλδημοκρατικού Οργανισμού Γυναικών (OFSD).

Μέλος του Σοσιαλδημοκρατικού Κόμματος από το 1996, η Νταντσίλα υπηρέτησε ως τοπική σύμβουλος ως το 2009, οπότε εξελέγη για πρώτη φορά ευρωβουλευτής.

Προτού ασχοληθεί με την πολιτική εργάστηκε αρχικά ως καθηγήτρια στο Βιομηχανικό Λύκειο της Βιντέλε και μετά ως μηχανικός στην ανώνυμη εταιρεία  Petrom.

## Πολιτική σταδιοδρομία
### Ευρωβουλευτής
Το 2009 εξελέγη για την πρώτη της θητεία στο Ευρωκοινοβούλιο με το Σοσιαλδημοκρατικό Κόμμα. Εν συνεχεία, επανεξελέγη ευρωβουλευτής το 2014 και ανέλαβε αντιπρόεδρος της Επιτροπής του Ευρωπαϊκού Κοινοβουλίου για τη Γεωργική και την Υπαίθρια Ανάπτυξη. Είναι επίσης πλήρες μέλος της Επιτροπής για τα Γυναικεία Δικαιώματα και την Ισότητα των Φύλων.

Το 2015 βρέθηκε στις βραχείες λίστες για τα βραβεία του Ευρωκοινοβουλίου στον τομέα της Γεωργίας. Έπειτα από δύο χρόνια, το 2017, ήταν ξανά υποψήφια σε δύο αυτόνομες κατηγορίες: Γυναικεία Δικαιώματα και Ισότητα Φύλων και επίσης Έρευνας και Καινοτομίας.

### Πρωθυπουργός
Στις 17 Ιανουαρίου 2018, ο πρόεδρος του Σοσιαλδημοκρατικού Κόμματος  Λίβιου Ντραγκνέα διόρισε την Νταντσίλα ως την πρώτη γυναίκα πρωθυπουργό στα ρουμανικά χρονικά και την τρίτη αρχηγό κυβέρνησης σε έναν χρόνο. Ο παραιτηθείς προκάτοχός της  Μιχάι Τουντόσε, είδε το κόμμα του να αποσύρει την υποστήριξή του από τον ίδιο. Ο διορισμός της στην πρωθυπουργία έγινε δεκτός από τον πρόεδρο Κλάους Γιοχάνις  και ο τελευταίος έδωσε την εντολή για σχηματισμό κυβέρνησης στην Νταντσίλα, πυροδοτώντας τις αντιδράσεις από υποστηρικτές και αντιπάλους του. Η κυβέρνησή της έλαβε την ψήφο εμπιστοσύνης του Κοινοβουλίου στις 29 Ιανουαρίου.

Ανατράπηκε από πρωθυπουργός με πρόταση μομφής στις 10 Οκτωβρίου 2019. Παρέμεινε προσωρινή πρωθυπουργός μέχρι τον σχηματισμό νέας κυβέρνησης.

### Υποψήφια πρόεδρος
Η Ντάντσιλα λίγο μετά την παραίτησή της από την πρωθυπουργία διεκδίκησε ανεπιτυχώς το προεδρικό αξίωμα στις εκλογές που διεξήχθησαν τον Νοέμβριο του 2019, όπου ηττήθηκε από τον Κλάους Γιοχάνις, λαμβάνοντας ποσοστό γύρω στο 37% στον 2ο γύρο των εκλογών, στις 24 Νοεμβρίου..

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ρουμανίας
Κατηγορία:Γυναίκες Πρωθυπουργοί
Παναγιώτης Φελλούκας

μικρογραφία|267x267px|Ο Παναγιώτης Φελλούκας κατά την ομιλία αποχώρησής του από την προεδρία της ΕΑΚ την 1η Ιουνίου 2018 (Savvides Press Copyrights)
Ο **Παναγιώτης Φελλούκας** είναι Κύπριος δημοσιογράφος και αθλητικογράφος και τέως Πρόεδρος της Ένωσης Αθλητικογράφων Κύπρου (ΕΑΚ)   .

## Βιογραφικά στοιχεία
Ο **Παναγιώτης Φελλούκας** γεννήθηκε και κατάγεται από την κατεχόμενη Γιαλούσα   με πλούσια δράση στον τομέα της κυπριακής αθλητικογραφίας για περισσότερο από τρεις δεκαετίες.

## Δημοσιογραφική πορεία & σταδιοδρομία
Ξεκίνησε την δημοσιογραφική του καριέρα από το αθλητικό ένθετο της εφημερίδας «Αλήθεια» το 1985     .

Το 1992 συνέχισε στην εφημερίδα «Η Μάχη» και το 1996 δουλεύοντας στην LTV δημιούργησε τη δική του εβδομαδιαία αθλητική εφημερίδα την «Αθλητική της Κυριακής».Το 2001 διαδέχθηκε τους Ζαχαρία Κυριάκου και Σάββα Κοσιάρη   στην προεδρία της Ένωσης Αθλητικογράφων Κύπρου (ΕΑΚ)   .

Την 1η Ιουνίου 2018 τον Παναγιώτη Φελλούκα στην Προεδρία της Ένωσης Αθλητικογράφων Κύπρου (ΕΑΚ) διαδέχθηκε ο Ηρόδοτος Μιλτιάδους .

Σήμερα είναι ενεργό μέλος του Γραφείου Τύπου της ΚΟΠ   .

## Συγγραφικό έργο
Τον Ιούλιο του 2019 κυκλοφόρησε το πρώτο του βιβλίο εκτός αθλητικού πλαισίου με τίτλο «Γιαλούσα 1974, Εγκλωβισμένος, Τίτλος τιμής. Με τα μάτια ενός παιδιού». Αιτία, οι θύμησες που είχε από τον εγκλωβισμό του το 1974, όταν οι Αττίλες είχαν ήδη κάνει την είσοδό τους στο χωριό.

Αφού πέρασαν τα χρόνια, ο Παναγιώτης Φελλούκας αποφάσισε αυτές τις πικρές αναμνήσεις να τις καταγράψει σε ένα βιβλίο το οποίο αποτελεί την παντοτινή του κατάθεση για τη Γιαλούσα των παιδικών του χρόνων .

Έχει προηγηθεί συγγραφή βιβλίων για την καριέρα ποδοσφαιριστών της Ανόρθωσης, της ΕΝΠ και του Εθνικού Άχνας, καθώς και δύο λευκώματα για κατακτήσεις τίτλων της Ανόρθωσης.

## Παραπομπές


Κατηγορία:Κύπριοι δημοσιογράφοι
Λίνος Παπαγιάννης

Ο **Λίνος Παπαγιάννης** (Παραλίμνι Αμμοχώστου, 27 Ιουνίου 1988) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με το ΕΛΑΜ.

## Βιογραφικά στοιχεία
Ο Λίνος Παπαγιάννης γεννήθηκε στο Παραλίμνι της επαρχίας Αμμοχώστου στις 27 Ιουνίου 1988, με καταγωγή από την κατεχόμενη Αμμόχωστο και συγκεκριμένα την περιοχή Αγία Ζώνη. Είναι έγγαμος με τη Μαρκέλλα Παπέττα και έχει δύο γιους.

Σπούδασε διοίκηση επιχειρήσεων και λογιστική στο Μητροπολιτικό Πανεπιστήμιο του Μάντσεστερ (Manchester Metropolitan University). Εκτός από την ελληνική, ομιλεί την αγγλική γλώσσα. Στον επαγγελματικό τομέα δραστηριοποιείται ως διευθυντής ιδιωτικής επιχείρησης.

## Πολιτική διαδρομή
Από το 2010 ο Παπαγιάννης είναι επαρχιακός γραμματέας του ΕΛΑΜ Αμμοχώστου και από το 2011 μέλος του Πολιτικού Γραφείου του κόμματος.

Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με το ΕΛΑΜ για την ΙΑ΄ Κοινοβουλευτική Περίοδο. Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Το 2024 ανακοινώθηκε η υποψηφιότητά του για τη Δημαρχία Αμμοχώστου στις δημοτικές εκλογές που θα διεξαχθούν στο πλαίσιο της μεταρρύθμισης της τοπικής αυτοδιοίκησης.

## Κοινοβουλευτική δράση
Ως βουλευτής, ο Παπαγιάννης έχει συμμετάσχει σε διάφορες κοινοβουλευτικές επιτροπές. Έχει διατελέσει μέλος της Κοινοβουλευτικής Επιτροπής Γεωργίας και Φυσικών Πόρων, της Επιτροπής Περιβάλλοντος και της Επιτροπής για τον Κανονισμό της Βουλής. Υπήρξε επίσης πρόεδρος ad hoc επιτροπής για την αντιμετώπιση του δημογραφικού προβλήματος της Κυπριακής Δημοκρατίας.

Στο πλαίσιο της κοινοβουλευτικής του δραστηριότητας έχει τοποθετηθεί για ζητήματα που αφορούν το Κυπριακό, τη μετανάστευση, την αγροτική πολιτική και την προστασία των κατοίκων ακριτικών περιοχών, προβάλλοντας τις θέσεις του ΕΛΑΜ.

## Παραπομπές


Κατηγορία:Βουλευτές εκλεγμένοι με το Εθνικό Λαϊκό Μέτωπο
Κατηγορία:Βουλευτές Αμμοχώστου
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Διεθνής αναγνώριση της Δημοκρατίας της Σαχάρας

thumb|Χάρτης των διεθνών σχέσεων της Δημοκρατίας της Σαχάρας
Η **[[Δημοκρατία της Σαχάρας]]** έχει αναγνωριστεί σήμερα από συνολικά **84 κράτη μέλη του ΟΗΕ** και την Νότια Οσετία. Εξ αυτών, οι **38** χώρες **διέκοψαν, πάγωσαν ή απέσυραν** την αναγνώριση. Αναλυτικά:

## Χώρες που έχουν αναγνωρίσει τη Δημοκρατία της Σαχάρας
Χώρες που έχουν «αποσύρει», «παγώσει» ή «αναστείλει» την αναγνώριση της Δημοκρατίας της Σαχάρας. Με βάση το Διεθνές Δίκαιο και το άρθρο 6 της Σύμβασης του Μοντεβιδέο για τα Δικαιώματα και τα Καθήκοντα των Κρατών: «Αναγνώριση ενός κράτους σημαίνει απλώς την αποδοχή της προσωπικότητας του κράτους που αναγνωρίζεται από το κράτος που το αναγνωρίζει με όλα τα δικαιώματα και καθήκοντα που καθορίζονται από το διεθνές δίκαιο. Η αναγνώριση είναι άνευ όρων και δεν μπορεί να απορριφθεί.» Για το λόγο αυτό, όταν ένα κράτος αναγνωρίζει την κυριαρχία ενός άλλου, η αναγνώριση αυτή είναι αμετάκλητη, με εξαίρεση την περίπτωση που το ένα ή το άλλο κράτος παύει να υφίσταται. Η ανάκληση μπορεί να γίνει μόνο στην περίπτωση μίας κυβέρνησης (π.χ. μέσω διακοπής των διπλωματικών σχέσεων) και όχι του ίδιου του κράτους.

## Παραπομπές


Κατηγορία:Δημοκρατία της Σαχάρας
Σαχαρα Δημοκρατια
Τουρκικός Ναύσταθμος Αλεξανδρέττας

Ο **Ναύσταθμος Αλεξανδρέττας** (τουρκικά: İskenderun Deniz Üssü) αποτελεί βάση του τουρκικού ναυτικού στη βορειοανατολική ακτή της Μεσογείου, 2,5 χλμ. βορειοανατολικά της Αλεξανδρέττας, στην επαρχία Χατάι στη νότια Τουρκία. Υπάγεται στην Διοίκηση του Τουρκικού Ναυτικού στην περιοχή της Νότιας Θάλασσας.  Η βάση είναι στα βόρεια του λιμανιού της Αλεξανδρέττας.

## Ναυτικό Κέντρο Εκπαίδευσης Αλεξανδρέττας

Ο ναύσταθμος φιλοξενεί το μεγαλύτερο από τα τρία ναυτικά κέντρα εκπαίδευσης της Τουρκίας, το Ναυτικό Κέντρο Εκπαίδευσης Αλεξανδρέττας, που βρίσκεται 2,5 χιλιόμετρα νότια της Αλεξανδρέττας στην Ευρωπαϊκή Οδό 91.  Στην 1η Εκπαιδευτική Ταξιαρχία Αλεξανδρέττας (Iskenderun 1ci Deniz Er Eitim Alayı) μεταξύ 2.500 και 5.000 στρατολογημένων εκπαιδεύονται δύο φορές το χρόνο  στα καθήκοντα επί του πλοίου καθώς και στις θαλάσσιες επιχειρήσεις μέσα σε 45 ημέρες. Περισσότεροι από 1,5 εκατομμύρια στρατολογημένοι ναυτικοί υπολογίζεται ότι έχουν εκπαιδευτεί και αποφοιτήσει από το Ναυτικό Κέντρο Εκπαίδευσης Αλεξανδρέττας από την ίδρυσή του το 1953. 

Άλλα δύο ναυτικά κέντρα εκπαίδευσης επίσης σε μέγεθος τάγματος, βρίσκονται στο Σαριγιέρ της Κωνσταντινούπολης και στη Σμύρνη.

## Ναυτικό Νοσοκομείο Αλεξανδρέττας
Στο ναύσταθμο λειτουργεί επίσης τον οποίον και εξυπηρετεί, το Ναυτικό Νοσοκομείο Αλεξανδρέττας το οποίο διαθέτει 200 κλίνες. 

## Ναυτικό Μουσείο Αλεξανδρέττας

Στις 26 Ιουνίου 2009, η Διοίκηση Ναυτικής Βάσης Αλεξανδρέττας άνοιξε το τρίτο Ναυτικό Μουσείο της Τουρκίας στο κέντρο της πόλης. Στο μουσείο εκτίθενται έργα και αντικείμενα από την εποχή του Οθωμανικού Ναυτικού και της Δημοκρατίας του Χατάι, μαζί φυσικά με εκθέματα του Τουρκικού Ναυτικού.  Το μουσείο, που στεγάζεται σε ένα κτίριο δύο ορόφων το οποίο χρησιμοποιείται από το 1942 ως έδρα της Διοίκησης της Ναυτικής Βάσης Αλεξανδρέττας , απαρτίζεται από εννέα αίθουσες με εκθέματα που καλύπτουν συνολική έκταση 630 τ.μ. καθώς και δύο εργαστήρια. Άλλα τουρκικά ναυτικά μουσεία βρίσκονται στο Μπεσίκτας, στην Κωνσταντινούπολη και στο Τσανάκκαλε (Δαρδανέλλια). 

## Δείτε Επίσης
* Κατάλογος Στρατιωτικών Βάσεων της Τουρκίας

## Αναφορές


Αλεξανδρέττας
Ναύσταθμος
Διοργανώσεις Ε.Π.Σ. Ηλείας 1992–93

Για την περίοδο 1992-93, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο Ηλειακός Λεχαινών ο οποίος  κέρδισε την άνοδο στην Δ εθνική.

## Πρωτάθλημα

Η περίοδος 1992-93 ήταν η 24η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 16 ομάδες.

### Β κατηγορία
Στην Β κατηγορία μετείχαν 37 ομάδες σε 3 ομίλους.

#### 1ος όμιλος

#### 2ος όμιλος

#### 3ος όμιλος

### Γ κατηγορία
Στην Γ κατηγορία μετείχαν 39 ομάδες χωρισμένες σε 3 ομίλους.

#### 1ος όμιλος

* Θύελλα Καρδαμά και Α.Ο Κουτσοχέρας δεν κατήλθαν στο πρωτάθλημα.

#### 2ος όμιλος

* ο Α.Ο Νεμούτας δεν κατήλθε στο πρωτάθλημα

#### 3ος όμιλος

* Νιοχώρι και Ηρακλής Ρουπακίου δεν κατήλθαν στο πρωτάθλημα

## Κύπελλο Ηλείας
**Τελικός**

11 Φεβρουαρίου 1993 **[[Α.Ο. Πύργος|Π.Α.Ε Πύργος]]** - **[[Α.Σ. Αίας Γαστούνης|Αίας Γαστούνης]]** 1-2 - εθνικό στάδιο Πύργου -

## Εξωτερικού σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1992-1993
Κατηγορία:Εγχώρια ποδοσφαιρικά κύπελλα 1992-1993
Σύνταγμα Πρεομπραζένσκι

Το **Σύνταγμα Σωματοφυλάκων Πρεομπραζένσκι** (ρωσικά: Лейб-гвардии Преображенский полк) ήταν ένα από τα παλαιότερα και πλέον επίλεκτα συντάγματα σωματοφυλάκων του ρωσικού αυτοκρατορικού στρατού. Μαζί με το Σύνταγμα Σεμιονόφσκι, το Σύνταγμα Πρεομπραζένσκι χρησίμευσε επίσης ως μονάδα χωροφυλακής για την κρατική Μυστική Καγκελαρία (μυστική αστυνομία) τον 18ο αιώνα, με επικεφαλής τον πρίγκιπα Φιοντόρ Ρομοντανόφσκι.

## Ιστορία
Συγκροτήθηκε από τον Μέγα Πέτρο στα τέλη του 17ου αιώνα από τον *[[στρατός ψυχαγωγίας του Πέτρου Α΄|ποτέσνιε βόισκα]]* (στρατός ψυχαγωγίας) του κατά τη διάρκεια στρατιωτικών αγώνων στο χωριό Πρεομπραζένσκογιε (στην περιοχή της Μόσχας). Το Σύνταγμα Πρεομπραζένσκι διακρίθηκε κατά τον Μεγάλο Βόρειο Πόλεμο του 1700–1721, τον Πατριωτικό Πόλεμο του 1812 και τον Ρωσοτουρκικό Πόλεμο του 1877–1878. Ως σωματοφυλακή της Μεγάλης Αικατερίνης, καθώς και ο κύριος υποστηρικτής του αιματηρού πραξικοπήματός της κατά του συζύγου της Πέτρου Γ΄, το συγκεκριμένο σύνταγμα κηρύχθηκε το υψηλότερο κατά σειρά στρατιωτικής υπεροχής από τις 14 Ιουλίου 1762. Τον 18ο και 19ο αιώνα, η ιδιότητα μέλους προοριζόταν για νέους Ρώσους αριστοκράτες και θεωρήθηκε ως απόδειξη αφοσίωσης προς την κυβέρνηση και τον τσάρο. Μεταξύ των μελών της ήταν ο Ρώσος συνθέτης Μοντέστ Μουσόργκσκι. Το σύνταγμα διαλύθηκε το Δεκέμβριο του 1917 από τον τελευταίο διοικητή του, συνταγματάρχη Αλεξάντερ Κουτέποφ (αργότερα στρατηγό). Το 2013 αναδημιουργήθηκε για τις ρωσικές ένοπλες δυνάμεις ως 154ο Ανεξάρτητο Σύνταγμα Πρεομπραζένσκι.

## Εμβατήριο
Το Εμβατήριο του Συντάγματος Πρεομπραζένσκι γράφτηκε την εποχή του Μεγάλου Πέτρου. Χρησιμοποιήθηκε επίσης ως ανεπίσημος εθνικός ύμνος κατά την αυτοκρατορική περίοδο. Χρησιμοποιείται συχνά στη Ρωσία, επίσης στην ετήσια παρέλαση της Ημέρας της Νίκης για τη συγκέντρωση των χρωμάτων (Σημαία της Ρωσίας και Σημαία της Νίκης). Είναι επίσης το αργό εμβατήριο των Βασιλικών Πεζοναυτών. Πολλοί άνθρωποι έχουν γράψει στίχους για το τραγούδι. Δεν πιστεύεται ότι χρησιμοποιήθηκε επισήμως στη Σοβιετική Ένωση, αλλά είχε παιχτεί από σοβιετικές στρατιωτικές ορχήστρες.

## Εικόνες

 Preobrazhensky Paris.jpg|Το Σύνταγμα Πρεομπραζένσκι στη Μάχη του Παρισιού
 PreobrazhenskyLGregiment-1910-Rus.jpg|Η αμφίεση του Συντάγματος Πρεομπραζένσκι το 1910
 История Лейб-гвардии Преображенского полка 1859.djvu|Βιβλίο με την ιστορία του Συντάγματος Πρεομπραζένσκι
 2. St. Petersburg. The barracks of the Preobrazhensky Regiment. Radishchev street, 39.JPG|Οι στρατώνες του Συντάγματος Πρεομπραζένσκι


## Παραπομπές


## Εξωτερικοί σύνδεσμοι

* История Лейб-Гвардии Преображенского Полка

Κατηγορία:Ρωσική Αυτοκρατορία
Σήραγγα Παναγοπούλας

[μικρογραφία|δεξιά|260px|Η ανατολική είσοδος της σήραγγας «[Ανδρέας Παπανδρέου» (κατεύθυνση: Κόρινθος προς Πάτρα).]]
Η **σήραγγα Παναγοπούλας** (επίσημη ονομασία: **Σήραγγα «Ανδρέας Παπανδρέου»**) είναι μία δίδυμη σήραγγα μήκους 4 χλμ. και αποτελεί από τα πιο σημαντικά τεχνικά έργα της Ολυμπίας Οδού. Η σήραγγα δόθηκε στην κυκλοφορία στις 11 Απριλίου του 2017 με την παρουσία του πρωθυπουργού Αλέξη Τσίπρα. Τα έργα ξεκίνησαν το 2008 μαζί με την υπόλοιπη Ολυμπία Οδό, αλλά διεκόπησαν το 2011. Τα έργα συνεχίστηκαν από τις αρχές του 2014. Η σήραγγα 4 χιλιομέτρων είναι η μεγαλύτερη οδική γέφυρα της Ολυμπίας Οδού και η τρίτη μεγαλύτερη στην Ελλάδα.

Η ονομασία της οφείλεται στην ομώνυμη παραθαλάσσια τοποθεσία της Τοπικής Κοινότητας Ζήριας στην Αιγιαλεία.

## Τεχνικά χαρακτηριστικά
Είναι η μεγαλύτερη σήραγγα της Ολυμπίας Οδού και είναι η τρίτη μεγαλύτερη στην Ελλάδα, μικρότερη από τη σήραγγα Τ2 Τεμπών και την σήραγγα Δρίσκου.

Οι δύο κλάδοι της σήραγγας, μήκους 4.018 μέτρων ο νότιος (προς Αθήνα) και 3.182 μέτρων ο βόρειος (προς Πάτρα), έχουν 3 σήραγγες διαφυγής, 5 συνδετήριες σήραγγες οχημάτων, καθώς και 5 χώρους στάθμευσης ανά σήραγγα, μήκους 50 μέτρων ο κάθε χώρος. Επίσης, κάθε 150 μέτρα υπάρχουν τηλέφωνα SOS στη δεξιά πλευρά των σηράγγων, όπως και κάθε 50 μέτρα πυροσβεστήρες για ενδεχόμενη πυρκαγιά ή έκρηξη εντός των σηράγγων.

Αξιοσημείωτη πληροφορία είναι η ταυτόχρονη κατασκευή με παρόμοια χάραξη και ίδια σημεία εισόδου-εξόδου της δίδυμης σιδηροδρομικής σήραγγας του ΟΣΕ, κάτω από τις οδικές σήραγγες. Έτσι, οι δύο κατασκευαστικές κοινοπραξίες χρειάστηκε να δώσουν μεγαλύτερη προσοχή στα σημεία διασταύρωσης, προκειμένου να απομονωθεί η επίδραση του ενός έργου στο άλλο.

## Παραπομπές


Π
Κατηγορία:Κτίρια και κατασκευές στην Πελοπόννησο
Κατηγορία:Δρόμοι στη Δυτική Ελλάδα
Σημαία της Νίκης

**Σημαία της Νίκης** (ρωσικά: Знамя Победы) ονομάζεται η σημαία της 150ής Μεραρχίας Τυφεκιοφόρων Τάγματος Κουτούζοφ Β΄ Κλάσης Ιντρίτσα που υψώθηκε την 1 Μαΐου 1945 στην οροφή του κτιρίου του Ράιχσταγκ στο Βερολίνο από τους στρατιώτες του κόκκινου στρατού Αλεξέι Μπέρεστ, Μιχαήλ Γιεγκόροφ και Μελίτον Καντάρια.

Η ρωσική νομοθεσία ορίζει ότι *«η σημαία της Νίκης είναι το επίσημο σύμβολο της νίκης του σοβιετικού λαού και των ενόπλων δυνάμεών του επί της ναζιστικής Γερμανίας στο Μεγάλο Πατριωτικό Πόλεμο του 1941–1945, ως κρατικό ρωσικό κειμήλιο»* και *«διατηρείται διαρκώς αποθηκευμένη υπό συνθήκες που εξασφαλίζουν την ασφάλεια και την προσβασιμότητά της για προβολή»*. Επίσης, η σημαία της Νίκης είναι το επίσημο σύμβολο της Νίκης στη Λευκορωσία (από το 1996) και στην Υπερδνειστερία (2009), μη αναγνωρισμένη σε Λαϊκή Δημοκρατία του Ντονέτσκ και Λαϊκή Δημοκρατία του Λουγκάνσκ.

Η σημαία της Νίκης είναι αυτοσχέδια στρατιωτική σημαία της Σοβιετικής Ένωσης ή οποία περιέχει ένα πεντάκτινο αστέρα πάνω από το σφυροδρέπανο στο πάνω προΐστιο μέρος της και στο υπόλοιπο μέρος της υπάρχει η επιγραφή με λευκά γράμματα σε τέσσερις σειρές, «150 стр. ордена Кутузова II ст. идрицк. див. 79 С. К. 3 У. А. 1 Б. Ф.» (150ή Μεραρχία Τυφεκιοφόρων Τάγματος Κουτούζοφ Β΄ Κλάσης Ιντρίτσα, 79ο Σώμα Στρατού Τυφεκιοφόρων, 3η Στρατιά Σοκ, 1ο Λευκορωσικό Μέτωπο)

## Εικόνες

 1989 CPA 6060 mint.jpg|Η σημαία της Νίκης σε γραμματόσημο, Π. Λογκίνοφ, Β. Ε. Παμφίλοφ (ΕΣΣΔ, 1989)
 Entier_postal_décoré_soviétique_(28).jpg|Φάκελος με τη σημαία και το παράσημο της Νίκης για την 40η επέτειο της νίκης (ΕΣΣΔ, 1985)
 Ruins of the Reichstag in Berlin, 3 June 1945. BU8573.jpg|Το κτίριο του Ράιχσταγκ μετά από τους βομβαρδισμούς των συμμάχων, (03/06/1945)
 Знамя Победы в Центральном музее Вооруженных Сил.jpg|Η αυθεντική σημαία της Νίκης, στο κεντρικό μουσείο των ενόπλων δυνάμεων στη Μόσχα


## Σημειώσεις


## Παραπομπές


## Επιπλέον ανάγνωση

* *Андрей Сидорчик.* Рождение легенды. История появления Знамени Победы // www.aif.ru

Κατηγορία:Εθνικά σύμβολα της Ρωσίας
Κατηγορία:Σημαίες της Σοβιετικής Ένωσης
Κατηγορία:Ιστορία της Σοβιετικής Ένωσης κατά τον Β΄ Παγκόσμιο Πόλεμο
Πεντάκτινος αστέρας

Ο **πεντάκτινος αστέρας** (☆), γεωμετρικά ένα κανονικό κοίλο δεκάγωνο, είναι ένα κοινό ιδεόγραμμα στο σύγχρονο πολιτισμό. Συγκριτικά σπάνιο στην κλασσική εραλδική, εισήχθη κυρίως για τη σημαία των Ηνωμένων Πολιτειών με το νόμο σημαίας του 1777 (Flag Act of 1777) και από τότε έχει χρησιμοποιηθεί ευρέως σε σημαίες.   

Έχει επίσης γίνει ένα σύμβολο φήμης ή διασημότητας στο δυτικό πολιτισμό, μεταξύ άλλων χρήσεων.

Εάν οι συγγραμμικές άκρες είναι ενωμένες, παράγεται ένα πεντάγραμμα.

## Παραπομπές


Κατηγορία:Πολύγωνα
Σελέμπριτι

[thumb|[Λεωφόρος της Δόξας στο Χόλυγουντ]]
**Σελέμπριτι**  (νεολογισμός της αγγλικής λέξης *celebrity*) ονομάζεται το πρόσωπο που γίνεται διάσημο εξαιτίας της συχνής εμφάνισής του στα Μέσα Μαζικής Ενημέρωσης. Οι λόγοι της διασημότητας μπορεί να είναι πολλοί, όπως ο πλούτος, η ομορφιά, η φήμη, ένα ιδιαίτερο ή σπάνιο χάρισμα, και συνήθως δεν σχετίζονται με την πραγματική προσφορά του ατόμου στην κοινωνία.

Η μεγάλη αναγνωρισιμότητα που αποκτούν αυτά τα πρόσωπα, τα κάνει συχνά παράδειγμα προς μίμηση ιδιαίτερα στις νεαρές ηλικίες.

Οι επιτυχημένες σταδιοδρομίες στον αθλητισμό ή την ψυχαγωγία συσχετίζονται συνήθως με τη διασημότητα, ενώ οι πολιτικοί ηγέτες συχνά γίνονται διασημότητες. Οι άνθρωποι μπορούν επίσης να γίνουν διασημότητες λόγω της προσοχής των μέσων ενημέρωσης σχετικά με τον τρόπο ζωής τους, τον πλούτο ή για αμφιλεγόμενες ενέργειες ή για τη σύνδεσή τους με ένα διάσημο πρόσωπο.

## Παραπομπές


Σελεμπριτι
Δήμοι της Αλβανίας

δεξιά|μικρογραφία|557x557εσ|Χάρτης των δήμων της Αλβανίας
δεξιά|μικρογραφία|208x208εσ|Η ένωση δήμων της Αλβανίας
Αυτός είναι ένας κατάλογος των δήμων (Αλβ: bashki) της Αλβανίας. Οι δήμοι είναι οι ***δευτεροβάθμιες διοικητικές διαιρέσεις της Αλβανία'''ς''. Πριν από το 2015 υπήρχαν δύο τύποι δήμων στην Αλβανία: '''δήμοι με αστικό χαρακτήρα''' ''που ονομάζονταν'' '''bashki''' και δήμοι με '''αγροτικό χαρακτήρα''' ''που ονομάζονταν'' '''komunë''' (κοινότητα-επαρχία).

Οι δήμοι χωρίζονται σε δύο τουλάχιστον «Διοικητικές Μονάδες» (njësi administrative), οι οποίες μερικές φορές αναφέρονται ως «Δημοτικές Μονάδες» ή «μίνι δήμοι». ''Οι διοικητικές μονάδες αποτελούνται από μία ή περισσότερες πόλεις, χωριά ή γειτονιές και αποτελούν το '''τρίτο και τελικό διοικητικό βαθμό της Αλβανίας***.

Το 2014, η κυβέρνηση εισήγαγε ένα νέο διοικητικό σχέδιο το οποίο τέθηκε σε εφαρμογή τον Ιούνιο του 2015 με τις τοπικές εκλογές, με αποτέλεσμα οι δήμοι να μειωθούν σε 61 συνολικά και να καταργηθούν οι αγροτικοί δήμοι. Οι πλείστοι δήμοι είναι τώρα διοικητικές μονάδες και μπορεί επίσης να είναι πόλεις, χωριά ή γειτονιές.

## Οι 61 Δήμοι της Αλβανίας

## Δείτε επίσης
* [//sq.wikipedia.org/wiki/Kryetar%C3%ABt_e_Bashkive_t%C3%AB_Shqip%C3%ABris%C3%AB Οι δήμαρχοι της Αλβανίας]
* Νομοί της Αλβανίας

## Πηγές

### Εξωτερικοί σύνδεσμοι
* αποτέλεσμα.εεκ.org.al 
* Η αλβανική Ένωση Δήμων και κοινοτήτων (Δήμων)
* Η αλβανική Ένωση Δήμων (Δήμος)
* Νομοί της Αλβανίας

### Αναφορές



Κατηγορία:Δήμοι της Αλβανίας ανά νομό
Έρως Ρίτσο

Ο **Έρως Ρίτσο**  (ιταλικά: *Eros Riccio*, Λούκκα, Ιταλία, 1 Δεκεμβρίου 1977) είναι Ιταλός σκακιστής μέσω αλληλογραφίας. Είναι γκρανμαίτρ και κάτοχος ασημένιου ευρωπαϊκού, και ολυμπιακού χάλκινου μεταλλίου με την εθνική ομάδα της Ιταλίας. Υπήρξε επίσης παγκόσμιος πρωταθλητής με το FICGS, και είναι γνωστός κυρίως ως πρωταθλητής σκάκι ανωτέρου επιπέδου, καθώς και έχει γράψει βιβλίο σχετικά με τα γνωστά ανοίγματα σκακιού.
## Παραπομπές


## Εξωτερικοί σύνδεσμοι
* Βαθμολογία ICCF 

Κατηγορία:Ιταλοί σκακιστές
Βαλκανικοί Αγώνες Κλειστού Στίβου 2018

Το **23ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2018** έγινε στις 17 Φεβρουαρίου στην Κωνσταντινούπολη, στο Ataköy Atletizm Salon. Στους αγώνες έλαβαν μέρος αθλητές και αθλήτριες από τις 17 χώρες-μέλη της Βαλκανικής Ένωσης Ομοσπονδιών Στίβου (ABAF). Για πρώτη φορά συμμετείχε το Κόσοβο. Πολυνίκης αναδείχθηκε η Ρουμανία και στους άνδρες και στις γυναίκες.

## Αποτελέσματα
### Ανδρών

#### Κατάταξη

Στο άλμα εις ύψος δόθηκαν δύο ασημένια.

### Γυναικών

#### Κατάταξη

## Πηγές
 
*ΣΕΓΑΣ
*THE OFFICIAL WEB SITE OF BALKAN ATHLETICS (ABAF). 

2018
Κατηγορία:Αθλητισμός στην Κωνσταντινούπολη
Κατηγορία:Στίβος το 2018
Κατηγορία:Διοργανώσεις στίβου στην Τουρκία
Ε.Σ.ΚΑ. Βορειοδυτικής Ελλάδας 2017-2018 (Γυναίκες)

Για την **περίοδο 2017–18**,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή του πρωταθλήματος και πρωταθλημάτων υποδομών,στην ΒΔ Ελλάδα.

Η πρωταθλήτρια ομάδα συμμετέχει στο ειδικό πρωτάθλημα για την άνοδο στην Α2 γυναικών.

## Γυναικών
Το πρωτάθλημα γυναικών ΕΣΚΑΒΔΕ γίνεται σε έναν όμιλο.Οι ομάδες που συμμετέχουν παίζουν σε δυο γύρους μέσα-έξω με τους αντιπάλους τους.Η πρωταθλήτρια ομάδα συμμετέχει στο ειδικό πρωτάθλημα για την άνοδο στην Α2 γυναικών.

Το σωματείο Σ.Κ. ΝΙΚΟΠΟΛΗ αποχώρησε από το Πρωτάθλημα.

Tα σωματεία ΣΠΑΡΤΑΚΟΣ  και ΦΙΜΠΑ ΠΗΓΑΣΟΣ έχουν αφαίρεση ενός (1) βαθμού λόγω μή προσέλευσης σε αγώνα.

ΒΜΑ:Βαθμοί στους μεταξύ τους αγώνες

ΔΜΑ:Διαφορά στους μεταξύ τους αγώνες

ΔΟΑ:Διαφορά σε όλους τους αγώνες

## Υποδομές
Διεξάγονται πρωταθλήματα νεανίδων,κορασίδων και μίνι.Στις νεανίδες και στα μίνι πρωταθλητής αναδείχθηκε ο ΠΑΣ Γιάννινα ενώ στις κορασίδες ο ΦΙΜΠΑ Πήγασος Αγρινίου.

## Ομάδες σε εθνικές κατηγορίες
Στην Α1 συμμετέχει η Νίκη Λευκάδας,που είναι η μοναδική εκπρόσωπος της ένωσης σε εθνική κατηγορία.

## Πηγές


2017 2018 Γυναικες
Βορειοδυτικη Ελλαδα Γυναικες
Βορειοδυτικη Ελλαδα Γυναικες
Φραγκίσκος Αντώνιος του Χοεντσόλερν-Χάιγκερλοχ

Ο **Φραγκίσκος Αντώνιος**, γερμ. Franz Anton (2 Δεκεμβρίου 1657 - 14 Οκτωβρίου 1702) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Χάιγκερλοχ.

## Βιογραφία
Ήταν ο τρίτος γιος του Μάινραντ Α΄, πρίγκιπα του Χοεντσόλερν-Ζίγκμαρινγκεν και της Άννας Μαρίας, κόρης του Φερδινάνδου, βαρόνου του Τέρρινγκ.

Το 1702 απεβίωσε σε ηλικία 45 ετών και τον διαδέχθηκαν οι γιοί του, πρώτα ο Φερδινάνδος Λεοπόλδος και μετά ο Φραγκίσκος Χριστόφορος Αντώνιος.

## Οικογένεια
Νυμφεύτηκε το 1687 την Άννα Μαρία Ευσεβία, κόρη του Αντωνίου Ευσεβίου, κόμη του Κένιγκσεγκ-Άουλενντορφ και είχε τέκνα:
* Φερδινάνδος Λεοπόλδος 1692-1750, κόμης του Χοεντσόλερν-Χάιγκερλοχ
* Άννα Μαρία 1694-1732, παντρεύτηκε τον Λουδοβίκο Ξαβιέ Φούγκερ, κόμη του Κίρχμπεργκ & Βάισενχορν
* Μαρία Φραγκίσκη 1697-1767, παντρεύτηκε τον Φραγκίσκο Χούγκο, κόμη του Κένιγκσεγκ-Ρότφελς
* Φραγκίσκος Χριστόφορος Αντώνιος 1699-1767, κόμης του Χοεντσόλερν-Χάιγκερλοχ

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Βαλκανικοί Αγώνες Κλειστού Στίβου 2017

Το **22ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2017** έγινε στις 25 Φεβρουαρίου στο Βελιγράδι, στην Kombank Arena. Στους αγώνες έλαβαν μέρος 300 περίπου αθλητές και αθλήτριες από τις 16 χώρες-μέλη της Βαλκανικής Ένωσης Ομοσπονδιών Στίβου (ABAF). Δεν μετείχε το Κόσοβο, αν και είναι μέλος της ABAF, για πολιτικούς λόγους. 
Πολυνίκης στο σύνολο των μεταλλίων αναδείχθηκε η Ελλάδα, με 4 χρυσά, 4 ασημένια και 4 χάλκινα. Πρώτη ήταν και στις γυναίκες (3-2-2), ενώ στους άνδρες πολυνίκης ήταν η Τουρκία που είχε τα ίδια μετάλλια με την Κροατία (2-1-1) αλλά είχε καλύτερα πλασαρίσματα στις τέταρτες θέσεις (Τουρκία 3, Κροατία 0).

## Αποτελέσματα
### Ανδρών

#### Κατάταξη

Η Τουρκία υπερτερούσε της Κροατίας στα πλασαρίσματα στην 4η θέση (Τουρκία 3, Κροατία 0).

### Γυναικών

#### Κατάταξη

## Πηγές
 
*ΣΕΓΑΣ
*THE OFFICIAL WEB SITE OF BALKAN ATHLETICS (ABAF). 

2017
Κατηγορία:Στίβος το 2017
Κατηγορία:Αθλητισμός στο Βελιγράδι
Άιτελ Φρειδερίκος του Χοεντσόλερν-Ζίγκμαρινγκεν

Ο **Άιτελ Φρειδερίκος**, γερμ. (26 Σεπτεμβρίου 1582 - 19 Σεπτεμβρίου 1625) από τον Οίκο του Χοεντσόλερν-Ζίγκμαρινγκεν ήταν πρίγκιπας επίσκοπος του Οσναμπρύκ (1623-25) και καρδινάλιος-ιερέας.

## Βιογραφία
Ήταν ο δευτερότοκος γιος του Καρόλου Β΄, κόμη του Χοεντσόλερν-Ζίγκμαρινγκεν και της Ευφροσύνης, κόρης του Φρειδερίκου Ε΄, κόμη του Έτινγκεν-Βάλερσταϊν.

Διαδέχθηκε τον Φίλιππο Σιγισμούνδο των Γουέλφων-Μπράουνσβαϊγκ-Βολφενμπύτελ ως επίσκοπος του Οσναμπρύκ. Το 1625 απεβίωσε σε ηλικία 43 ετών.

## Πηγές
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. Fleischer, Leipzig 1843, p. 263

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Εθνικό Κογκρέσο Αμερικανών Ινδιάνων

Το **Εθνικό Κογκρέσο Αμερικανών Ινδιάνων** (αγγλικά: *National Congress of American Indians*, NCAI) είναι οργάνωση για την προάσπιση των δικαιωμάτων των Αμερικανών Ινδιάνων και των . Ιδρύθηκε το 1944 για να εκπροσωπήσει τις φυλές και να αντισταθεί στην πίεση της ομοσπονδιακής κυβέρνησης για τερματισμό των φυλετικών δικαιωμάτων και αφομοίωση του λαού τους. Αυτά έρχονται σε αντίθεση με τα δικαιώματα των συνθηκών και το καθεστώς τους ως κυρίαρχων οντοτήτων. Η οργάνωση εξακολουθεί να είναι μια ένωση αναγνωρισμένων από την ομοσπονδία και αναγνωρισμένων από το κράτος αμερικανικών ινδιάνικων φυλών.
## Δείτε επίσης
* Κίνημα Αμερικανών Ινδιάνων
## Παραπομπές


## Εξωτερικοί σύνδεσμοι
*

Κατηγορία:Ιθαγενείς λαοί της Αμερικής
Κατηγορία:Οργανισμοί των ΗΠΑ
Φερδινάνδος Λεοπόλδος του Χοεντσόλερν-Ζίγκμαρινγκεν

Ο **Φερδινάνδος Λεοπόλδος**, γερμ. Ferdinand Leopold (4 Δεκεμβρίου 1692 - 23 Ιουλίου 1750) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Χάιγκερλοχ (1702-1750) και μέλος του Συλλόγου (canon) του καθεδρικού ναού της Κολωνίας.

## Βιογραφία
Ήταν ο πρωτότοκος γιος του Φραγκίσκου Αντωνίου, κόμη του Χοεντσόλερν-Χάιγκερλοχ και της Άννας Μαρίας Ευσεβίας, κόρης του Αντωνίου Ευσεβίου, κόμη του Κένιγκσεγκ-Άουλενντορφ.

Το 1750 απεβίωσε στο κάστρο Μπρυλ σε ηλικία 57 ετών και τάφηκε στον καθεδρικό ναό της Κολωνίας. Ήταν άγαμος και τον διαδέχθηκε ο νεότερος αδελφός του Φραγκίσκος Χριστόφορος Αντώνιος.

## Πηγές
* F. E. von Mering: Clemens August, Herzog von Baiern, Kurfürst und Erzbischof zu Köln. Biographischer Versuch, Heberle, Cologne, 1851, p. 87 Online
* Rudolf Lill (ed.): Kurfürst Clemens August. Landesherr und Mäzen des 18. Jahrhunderts, DuMont Schauberg, Cologne, 1961, p. 169

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Φραγκίσκος Χριστόφορος Αντώνιος του Χοεντσόλερν-Ζίγκμαρινγκεν

Ο **Φραγκίσκος Χριστόφορος Αντώνιος**, γερμ. Franz Christoph Anton (16 Ιανουαρίου 1699 - 23 Νοεμβρίου 1767) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Χάιγκερλοχ (1750-1767) και μέλος του Συλλόγου (canon) διαφόρων καθεδρικών· επίσης πρωθυπουργός του πρίγκιπα-αρχιεπισκόπου της Κολωνίας.

## Βιογραφία
Ήταν ο πρωτότοκος γιος του Φραγκίσκου Αντωνίου, κόμη του Χοεντσόλερν-Χάιγκερλοχ και της Άννας Μαρίας Ευσεβίας, κόρης του Αντωνίου Ευσεβίου, κόμη του Κένιγκσεγκ-Άουλενντορφ.

Το 1767 απεβίωσε στην Κολωνία σε ηλικία 68 ετών και τάφηκε στον καθεδρικό ναό της Κολωνίας. Ήταν άγαμος και τον διαδέχθηκε ο γιος του εξαδέλφου του Ιωσήφ Φρειδερίκος Ερνέστος.

## Πηγές
* F. E. von Mering: Clemens August, Herzog von Baiern, Kurfürst und Erzbischof zu Köln. Biographischer Versuch. Heberle, Cologne, 1851, p. 88, Online.
* Fortgesetzte neue genealogisch-historische Nachrichten von den vornehmsten Begebenheiten, welche sich an den europäischen Höfen zugetragen, Heinsius, Leipzig 1768, ZDB-ID 515492-3, p. 457.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Αντώνιος του Χοεντσόλερν-Ζίγκμαρινγκεν

O **Αντώνιος** (γερμ. *Anton*, 7 Οκτωβρίου 1841 - 6 Αυγούστου 1866) από τον Οίκο του Χοεντσόλλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλλερν-Ζίγκμαρινγκεν.

## Βιογραφία
Ο *Αντώνιος Έγκον Κάρολος Φρειδερίκος* ήταν το τέταρτο παιδί και ο τρίτος γιος του Καρόλου Αντωνίου του Χοεντσόλλερν-Ζίγκμαρινγκεν και της Ιωσηφίνας, κόρης του Καρόλου της Βάδης.

Το 1866 απεβίωσε στο Καίνιγκινχοφ αν ντερ Έλμπε (νυν *Ντβουρ Κράλοβε ναντ Λάμπεμ* της Τσεχίας) σε ηλικία 25 ετών, άγαμος.

## Πηγές
* *Fortgesetzte neue genealogisch-historische Nachrichten von den vornehmsten Begebenheiten, welche sich an den europäischen Höfen zugetragen*, Heinsius, Leipzig 1768, ZDB-ID 515492-3, p. 457.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Φρειδερίκος του Χοεντσόλερν-Ζίγκμαρινγκεν

Ο **Φρειδερίκος** (γερμ. *Friedrich*, 25 Ιουνίου 1843 - 2 Δεκεμβρίου 1904) από τον Οίκο του Χοεντσόλλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλερν-Ζίγκμαρινγκεν.

## Βιογραφία
Ο *Φρειδερίκος Ευγένιος Ιωάννης* ήταν ο τέταρτος γιος του Καρόλου Αντωνίου του Χοεντσόλλερν-Ζίγκμαρινγκεν και της Ιωσηφίνας, κόρης του Καρόλου του Μπάντεν.

Το 1904 απεβίωσε στο Μόναχο σε ηλικία 61 ετών, άτεκνος και τάφηκε στο Ναό του Σωτήρος (Erlöserkirche) της Μονής Χέντινγκεν στο Ζίγκμαρινγκεν.

## Οικογένεια
Νυμφεύτηκε το 1879 τη Λουίζα, κόρη του Μαξιμιλιανού Αντωνίου του Τουρν & Τάξις· δεν απέκτησαν απογόνους.

## Πηγές
* Darryl Lundy (22 Nov 2008). "Friedrich Prinz von Hohenzollern-Sigmaringen". ThePeerage.com. Retrieved 2008-12-15.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κατηγορία:Μεγαλόσταυρος του Τάγματος του Σωτήρος
Φραγκίσκος Ιωσήφ του Χοεντσόλερν-Έμντεν

Ο **Φραγκίσκος Ιωσήφ** (γερμ. *Franz Joseph*, 30 Αυγούστου 1891 - 3 Απριλίου 1964) του Οίκου του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν αξιωματικός του πολεμικού πλοίου *Έμντεν* κατά τον Α΄ Παγκόσμιο Πόλεμο.

## Βιογραφία
Ο *Φραγκίσκος Ιωσήφ Μαρία Λουδοβίκος Αντώνιος Τάσσιλος* ήταν το τρίτο παιδί και ο δευτερότοκος γιος του Γουλιέλμου του Χοεντσόλλερν και της Μαρίας Θηρεσίας των Βουρβόνων-Δύο Σικελιών, κόρης του Λουδοβίκου των Βουρβόνων-Δύο Σικελιών, Κόμη του Τράνι.

Το 1933 έλαβε το επώνυμο *Πριντς φον Χοεντσολλερν-Έμντεν* (= Πρίγκιπας του Χοεντσόλλερν-Έμντεν).

Το 1964 απεβίωσε στο Τύμπινγκεν σε ηλικία 73 ετών και τάφηκε στο Ναό του Σωτήρος στο Ζίγκμαρινγκεν.

## Οικογένεια
Νυμφεύτηκε το 1921 τη Μαρία Αλίκη των Βέττιν, κόρη του Φρειδερίκου Αυγούστου Γ΄ της Σαξονίας, και είχε τέσσερα τέκνα:
* *Κάρολος Αντώνιος* Φρειδερίκος Γουλιέλμος Λουδοβίκος Μαρία Γεώργιος Εμμανουήλ Ροβέρτος Ερρίκος Βενέδικτος Τάσσιλος (1922 - 1993), Πρίγκιπας του Χοεντσόλλερν-Έμντεν.
* *Μαϊρράδος* Λεοπόλδος Μαρία Φρειδερίκος Χριστιανός Φερδινάνδος Αλβέρτος (1925 - 2009), Πρίγκιπας του Χοεντσόλλερν-Έμντεν.
* *Μαρία Μαργαρίτα* Άννα Βικτωρία Λουίζα Ιωσηφίνα Ματθίλδη Θηρεσία του Θείου Βρέφους (1928 - 2006), παντρεύτηκε τον Κάρολο Γρηγόριο του Μεκλεμβούργου.
* *Εμμανουήλ Ιωσήφ* Μαρία Γουλιέλμος Φερδινάνδος Βουρχάρδος (1929 - 1999), Πρίγκιπας του Χοεντσόλλερν-Έμντεν.

## Πηγές
* Prinz von Hohenzollern-Emden, Franz Joseph (1914). *Emden: the Last Cruise of the Chivalrous Raider-1914*. Brighton, England: Lyon Publishing. pp. i. ISBN 0-904256-45-6.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Φέρφριντ του Χοεντσόλερν

Ο **Φέρφριντ** (γερμ. *Ferfried*, 14 Απριλίου 1943 - 27 Σεπτεμβρίου 2022) του Οίκου του Χοεντσόλλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλλερν.

## Βιογραφία
Ο *Φέρφριντ Μαξιμιλιανός Πίος Μεϊρράδος Μαρία Ουμβέρτος Μιχαήλ* ήταν ο τέταρτος γιος του Φρειδερίκου του Χοεντσόλλερν και της Μαργαρίτας Καρόλας των Βέττιν, κόρης του Φρειδερίκου Αυγούστου Γ΄ της Σαξονίας. Απεβίωσε στις  27 Σεπτεμβρίου 2022 σε ηλικία 79 ετών.

## Οικογένεια
Νυμφεύτηκε πρώτα το 1968 την Άνγκελα φον Μόργκεν, κόρη του Ερνέστου φον Μόργκεν και έχει τέκνα:
* Βαλερία-Αλεξάνδρα Ερριέττα γενν. 1969
* Στεφανία Μιχαέλα Ζίγκριντ γενν. 1971

Το 1973 διαζεύχθηκε και το 1977 έκανε δεύτερο γάμο με την Ελιάνα Έττερ, κόρη του Δρ. Χανς Έττερ και έχει τέκνα:
* Ερριέττα Ανναμπέλα Γαβριέλα γενν. 1978
* Μαυρίκιος Ιωάννης Άξελ γενν. 1980
Το 1987 διαζεύχθηκε και το 1999 έκανε τρίτο γάμο με τη Μάγια Ζύνκε Μάινερτ, από την οποία διαζεύχθηκε το 2007.

## Πηγές
* Prinz Ferfried von Hohenzollern geschiede
* Ferfried von Hohenzollern



Κατηγορία:Οίκος του Χοεντσόλερν-Ζίγκμαρινγκεν
YOLO

Το **YOLO** είναι ακρωνύμιο της αγγλικής φράσης "You Only Live Once". Είναι μια έκκληση να ζήσει κανείς τη ζωή στο μέγιστο βαθμό, ακόμα και να υιοθετήσει συμπεριφορά που φέρει εγγενή κίνδυνο.

Το ακρωνύμιο έγινε πιο δημοφιλές στον 21ο αιώνα από τον ράπερ Drake, ο οποίος σχεδίαζε να κυκλοφορήσει ένα κοινό mixtape το 2011 με τίτλο YOLO. 

## Στη λαϊκή κουλτούρα

Η χρήση της φράσης από τον κωμικό και τον ηθοποιό Mae West βοήθησε στη διάδοσή του στον 20ό αιώνα.

Ένα εστιατόριο στο Φορτ Λόντερντεϊλ της Φλόριντα, έχει κρατήσει ένα εμπορικό σήμα στη φράση "YOLO" στο πλαίσιο της δραστηριότητας του κατεψυγμένου γιαουρτιού από το 2010. 

Η μπάντα κωμωδίας The Lonely Island κυκλοφόρησε το τραγούδι του 2013 με τίτλο "YOLO" που παρωδούσε τη φράση και τους ανθρώπους που τη χρησιμοποιούν ως μνήμη του τρόπου ζωής. Το τραγούδι έχει χαρτογραφηθεί σε πολλές χώρες, όπως το # 60 στο Billboard Hot 100.

Από το καλοκαίρι του 2016 η Media Markt Hellas έχει για motto το "YOLO!"

Τα online μέσα, όπως το The Washington Post και το The Huffington Post, περιγράφουν το YOLO ως το "νεότερο ακρωνύμιο που θα αγαπήσετε να μισείτε". Η λέξη έχει επικριθεί για τη χρήση της σε συνδυασμό με απερίσκεπτη συμπεριφορά, κυρίως σε μια δημοσίευση στο Twitter από τον καταδιωκόμενο ράπερ Ervin McKinness λίγο πριν το θάνατό του, που περιγράφει ότι οδηγεί μεθυσμένος στα 193χλμ/ώρα, γράφοντας: "Drunk af going 120 drifting corners #FuckIt YOLO."

Κατηγορία:Αγγλικές φράσεις

## Πηγές
Περικλής Ρεδιάδης

Ο **Περικλής Δ. Ρεδιάδης** (1875– 8 Φεβρουαρίου 1938) ήταν Έλληνας αντιναύαρχος, καθηγητής στη Σχολή Ναυτικών Δοκίμων και συγγραφέας.

Μετά το τέλος της σταδιοδρομίας του ως αξιωματικού του Ελληνικού Πολεμικού Ναυτικού, ο Περικλής Ρεδιάδης ασχολήθηκε με την πολιτική και εκλέχθηκε βουλευτής. Υπήρξε ο συγγραφέας πολλών βιβλίων με θέματα ναυτικά, στρατιωτικής-ναυτικής ιστορίας, αρχαιολογικά, αλλά και πολλών οικονομικών, καθώς κατά την τελευταία περίοδο της ζωής του είχε αφοσιωθεί εξ ολοκλήρου στη μελέτη των οικονομικών θεμάτων. Αξίζει να σημειωθεί ιδιαιτέρως ότι συνέγραψε μία από τις πρώτες μελέτες για τον Μηχανισμό των Αντικυθήρων:

* *Περί του εξ Αντικυθήρων αστρολάβου*

Μερικά άλλα έργα του είναι τα παρακάτω:

* *Περί ναυτικής [[Πυξίδα|πυξίδος]]*
* *Περί της [[Ναυμαχία της Σαλαμίνας|εν Σαλαμίνι ναυμαχίας]]*
* *Περί της [[Ναυμαχία της Γιουτλάνδης|ναυμαχίας της Γιουτλάνδης]]*
* *Περί της χρησιμοποιήσεως των [[Υποβρύχιο|υποβρυχίων]]*
* *Φορολογία επί των αργούντων κεφαλαίων*, Αθήναι 1922, 179 σελ.
* *Θεωρία της Δημόσιας Οικονομίας*, Αθήναι 1929, 483 σελ.
* *Προς Νέαν Θεωρητικήν Οικονομίαν*, Αθήναι 1931, 420 σελ.
* *Αι βιωτικαί συνθήκαι των εργατικών τάξεων εν Ελλάδι και ο [[νόμος του Engel]]*, Αθήναι 1933, 273 σελ.

Ο Π. Ρεδιάδης απεβίωσε στην Αθήνα «μετά πολύμηνον ασθένειαν».

## Παραπομπές


## Πηγές
* *Παγκόσμιο Εγκυκλοπαιδικό Λεξικό* «Χάρη Πάτση», τόμος Δεύτερος, σελ. 904

Κατηγορία:Έλληνες συγγραφείς του 20ού αιώνα
Κατηγορία:Έλληνες αξιωματικοί του Πολεμικού Ναυτικού
Ιωάννης Γεώργιος του Χοεντσόλερν

Ο **Ιωάννης Γεώργιος** (γερμ. *Johann Georg*, 31 Ιουλίου 1932 - 2 Μαρτίου 2016) του Οίκου του Χοεντσόλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλλερν.

## Βιογραφία
Ο *Ιωάννης Γεώργιος Κάρολος Λεοπόλδος Άιτελ-Φρειδερίκος Μεϊρράδος Μαρία Ουμβέρτος Μιχαήλ* ήταν το έκτο τέκνο και ο τρίτος γιος του Φρειδερίκου του Χοεντσόλερν και της Μαργαρίτας Καρόλας των Βέττιν, κόρης του Φρειδερίκου Αυγούστου Γ΄ της Σαξονίας.

Το 2016 απεβίωσε στο Μόναχο σε ηλικία 83 ετών και τάφηκε στον Ναό του Σωτήρος του Ζίγκμαρινγκεν.

## Οικογένεια
Νυμφεύτηκε το 1959 τη Μπιργκίτα τς Σουηδίας, κόρη του Γουσταύου Αδόλφου, Δούκα του Βεστερμπότεν, και είχε τέκνα:
* Κάρολος Χριστιανός, γενν. 1962.
* Ντεζιρέε του Χοεντσόλερν γενν. 1963, παντρεύτηκε σε πρώτο γάμο τον Ερρίκο Φραγκίσκο Όρτενμπουργκ και σε δεύτερο γάμο τον Έκμπερτ Μπόλεν ουντ Χάλμπαχ.
* Ουμβέρτος, γενν. 1966.

## Πηγές
* Prince Johann Georg of Hohenzollern

## Παραπομπές


Κατηγορία:Οίκος του Χοεντσόλερν-Ζίγκμαρινγκεν